Jelaskan Penggunaan dari Penyarikataan tertutup dalam bahasa melayu

Sari kata tertutup direka untuk golongan pekak atau sukar mendengar untuk membantu dalam segi pemahaman. Ia juga boleh digunakan sebagai bahan untuk sesiapa yang mahu membaca, belajar bahasa asing, atau berada dalam suasana yang menyebabkan audio sukar didengari atau sengaja dibisukan. Ia juga boleh digunakan oleh penonton yang mahu membaca transkripsi audio di samping mendengar rancangan audio.

Sari kata tertutup juga digunakan di tempat-tempat awam, seperti hospital dan restoran, di mana penonton tidak dapat mendengar audio dengan jelas kerana suasana bilik, atau tempat di mana ada banyak televisyen dengan pelbagai rancangan. Video di internet kini boleh dijanakan sari katanya dengan sebuah program, namun biasanya ada banyak kesilapan dalam transkripsinya. Apabila video itu diberikan transkripsi yang betul dan sebenar, barulah sari kata tertutup dapat menjalankan tugasnya dengan betul, kemudian terbitan sari kata tersebut tersedia untuk enjin gelintar (search engine) gunakan dalam hasil carian.